el el el el el el el el el el el el el el el el el el el el fr el el el el el fr el fr el el el el el el el el el el el el el el el el el el el el el el el el el el el el el el el el el el el el el el ru fr el ru en el en fr el fr es el en de el fr de el el el en el el el el en el el el el el el el el it el el el el el el el el el el el el el el el el el el el el el el el el el el el el el el el el el en el el el el de el el fr el el el el el el el el el en el el el el en el el de el el el el el el el el el el el el en el el el el el el el el el el el el el el el el el el el el el
Ο Προαστιακός σιδηρόδρομος Θεσσαλονίκης αποτελεί μια υπηρεσία προαστιακού σιδηροδρόμου που ενώνει τις πόλεις της Θεσσαλονίκης, της Κατερίνης, των Σερρών, της Έδεσσας, της Φλώρινας, και της Λάρισας. Λειτουργεί από την ΤΡΑΙΝΟΣΕ.
Άποψη δύο σταθμευμένων συρμών στο σταθμό της Θεσσαλονίκης το 2011.
Κεντρική Μακεδονία και τμήμα της Λάρισας
Ο προαστιακός Θεσσαλονίκης ξεκίνησε τη λειτουργία του στις 9 Σεπτεμβρίου 2007 με πρώτη τη γραμμή Θεσσαλονίκη-Κατερίνη-Λιτόχωρο ενώνοντας τα αστικά κέντρα της Θεσσαλονίκης, της Κατερίνης και τα παράλια της Νότιας Πιερίας και αποτέλεσε την πρώτη προαστιακή σύνδεση περιοχών εκτός Αθηνών.
Στις 7 Σεπτεμβρίου 2008, με την ολοκλήρωση της ηλεκτροκίνησης στο τμήμα Θεσσαλονίκη-Δομοκός, η γραμμή επεκτάθηκε μέχρι τη Λάρισα[1]. Αργότερα, εντάχθηκε ως προαστιακή και η ήδη υπάρχουσα γραμμή Θεσσαλονίκη-Έδεσσα μέσω Βέροιας με την προοπτική της ηλεκτροκίνησης στο άμεσο μέλλον. Παράλληλα τον Μάιο του 2008 ολοκληρώθηκε η προκαταρκτική μελέτη σκοπιμότητας του ΠΡΟΑΣΤΙΑΚΟΥ ΠΕΡΙΦΕΡΕΙΑΚΟΥ ΣΙΔΗΡΟΔΡΟΜΟΥ ΘΕΣΣΑΛΟΝΙΚΗΣ στην οποία και εντάχθηκε η νέα σιδηροδρομική σύνδεση Θεσσαλονίκης - Πέλλας μέσω Γιαννιτσών. Η μελέτη αυτή που επικαιροποιήθηκε το Μάρτιο του 2018 σε σχετική ημερίδα στα Γιαννιτσά αναμένει την οριστικοποίησή της σύμφωνα με τη δέσμευση του Πρωθυπουργού της χώρας στο περιφερειακό αναπτυξιακό συνέδριο για την Κεντρική Μακεδονία που έγινε το Μάρτιο του 2018 στη Θεσσαλονίκη.
Στις 3 Φεβρουαρίου 2020, εγκαινιάστηκε και τρίτη προαστιακή γραμμή που ενώνει τη Θεσσαλονίκη με τις Σέρρες.[2]
Ο προαστιακός σιδηρόδρομος Θεσσαλονίκης αποτελείται από τις παρακάτω γραμμές:
Θεσσαλονίκη, Πιερία και Λάρισα
1 ώρα και 34 λεπτά
Η Προαστιακή Γραμμή Θεσσαλονίκης - Λάρισας συνδέει τη μακεδονική με τη θεσσαλική πρωτεύουσα. Διαθέτει συνολικά 12 σταθμούς και στους χάρτες της ΤΡΑΙΝΟΣΕ απεικονίζεται με μπλε χρώμα. Εγκαινιάστηκε στις 9 Σεπτεμβρίου 2007 και αρχικά ένωνε τη Θεσσαλονίκη με την Κατερίνη και το Λιτόχωρο, ενώ στις 7 Σεπτεμβρίου 2008 επεκτάθηκε μέχρι τη Λάρισα.
Το τμήμα Θεσσαλόνικη-Κατερίνη-Λιτόχωρο αποτελεί την πρώτη προαστιακή σύνδεση στη χώρα εκτός της περιοχής των Αθηνών.
Σήμερα, ξεκινάει από τον σταθμό Θεσσαλονίκης, διέρχεται από τη Σίνδο, το Άδενδρο και το Πλατύ Ημαθίας, όπου χωρίζεται από τη γραμμή Θεσσαλονίκης - Έδεσσας, συνεχίζει νοτιοανατολικά μέχρι τον Κορινό Πιερίας, την πόλη της Κατερίνης, το Λιτόχωρο και μετά νότια μέχρι τους Νέους Πόρους Πιερίας. Τέλος, περνάει ανατολικά της Ραψάνης, μέσα από τα Τέμπη και αφού διασχίσει τον Ευαγγελισμό Λαρίσης, καταλήγει στην πόλη της Λάρισας.
Η γραμμή ένωσε τα αστικά κέντρα της Θεσσαλονίκης, της Κατερίνης και της Λάρισας καθώς και τα νότια παράλια της Πιερίας, συνδέοντας έτσι περιοχές της Κεντρικής Μακεδονίας με τη Θεσσαλία.
Μελλοντικά, προβλέπεται η κατασκευή ενδιάμεσης στάσης στον Παντελεήμονα μεταξύ Νέων Πόρων και Λεπτοκαρυάς για την επανεξυπηρέτηση του Πλαταμώνα, καθώς και η επέκταση από Λάρισα προς Βόλο το 2025 όταν ολοκληρωθεί η ηλεκτροκίνηση μεταξή των 2 μεγαλύτερων Θεσσαλικών πόλεων οπότε η απόασταση Θεσσαλονίκης με Βόλου θα διεξάγεται σε 1 ώρα και 40 λεπτά.[3]
Γραμμη 1 Θεσσαλονίκη - Λάρισα
Π2 Π3 1 2 ΟΣΕ
Θεσσαλονίκη, Ημαθία, Πέλλα και Φλώρινα
Η Προαστιακή Γραμμή Θεσσαλονίκης - Φλώρινας συνδέει τη Θεσσαλονίκη στην κεντρική Μακεδονία με τη Φλώρινα στη δυτική Μακεδονία. Διαθέτει συνολικά 12 σταθμούς και στους χάρτες της ΤΡΑΙΝΟΣΕ απεικονίζεται με κόκκινο χρώμα. Εγκαινιάστηκε το 2010 και αρχικά ένωνε τη Θεσσαλονίκη με την Βέροια και την Έδεσσα, ενώ αργότερα εντάχτηκαν στη γραμμή και τα δρομολόγια από και προς Φλώρινα, τα οποία αρχικά εκτελούνταν από περιφερειακά τρένα.
Σήμερα, ξεκινάει από τον σταθμό Θεσσαλονίκης, διέρχεται από τη Σίνδο, το Άδενδρο και το Πλατύ Ημαθίας, όπου χωρίζεται από τη γραμμή Αθήνας - Θεσσαλονίκης, συνεχίζει νοτιοδυτικά μέχρι την Βέροια, βόρεια μέχρι τη Νάουσα και τη Σκύδρα και μετά δυτικά μέχρι την Έδεσσα και την Άρνισσα. Έπειτα, συνεχίζει νοτιοδυτικά κατά μήκος της λίμνης Βεγορίτιδας μέχρι το Αμύνταιο, και αφού στραφεί βόρεια προς τη Βεύη, κατευθύνεται τελευταία φορά δυτικά για να καταλήξει στη Φλώρινα.
Η γραμμή ένωσε τα αστικά κέντρα της Θεσσαλονίκης, της Βέροιας, της Φλώρινας και της Έδεσσας καθώς και τους ομώνυμους καταρράκτες, ενώνοντας έτσι περιοχές της Κεντρικής και Δυτικής Μακεδονίας.
Κύριο λήμμα: Προαστιακή Γραμμή Θεσσαλονίκης - Σερρών
Θεσσαλονίκη, Κιλκίς και Σέρρες
Η Προαστιακή Γραμμή Θεσσαλονίκης - Σερρών ξεκίνησε στις 3 Φεβρουαρίου 2020[4]: πρόκειται για την 3η γραμμή του προαστιακού Θεσσαλονίκης, που συνδέει με 1 επιπλέον δρομολόγιο ανά κατεύθυνση την Θεσσαλονίκη με τις Σέρρες, διαμορφώνοντας την καθημερινή σύνδεση των 2 πόλεων στα 3 δρομολόγια, με τους υπάρχοντες ενδιάμεσους σταθμούς.[5]. Στις 18 Απριλίου 2021 επαναλειτούργησε η γραμμή, που διεκόπη λόγω της πανδημίας του COVID-19.[6]
Διαβατά - Κορδελιό - Επτανήσου - Μενεμένη - Μηχανοστάσιο - Θεσσαλονίκη
ΑΤΕΙΘ[7] - Σίνδος - Καλοχώρι - Κορδελιό - Επτανήσου - ΚΤΕΛ - Κωλέττη Ι.(Μουσείο Ολοκαυτώματος) - ΠΣΣΘ - Λιμήν Θεσσαλονίκης[8]
Γέφυρα - Άγιος Αθανάσιος - Αγχίαλος - Διαβατά - Διεθνές Πανεπιστήμιο[9] - Κορδελιό - Επτανήσου - Εύοσμος - Αμπελόκηποι - Γήπεδο - Λαγκαδά (Μετρό Αγία Βαρβάρα)
↑ Θεσσαλονίκη – Λάρισα σε 1:09 με Προαστιακό Αρχειοθετήθηκε 2018-03-25 στο Wayback Machine. euro2day.gr
↑ Σε τροχιά υλοποίησης τέσσερα σιδηροδρομικά έργα
↑ Προαστιακός για Σέρρες εν όψει- Επαναλειτουργία της γραμμής για Αλεξανδρούπολη
↑ Η Προαστιακή Σιδηροδρομική γραμμή Θεσσαλονίκη Σέρρες έγινε πραγματικότητα- Δείτε το πρόγραμμα του δρομολογίου και τις τιμές
↑ Επαναλειτουργεί η προαστιακή σιδηροδρομική γραμμή Θεσσαλονίκη -Σέρρες
↑ Πρόταση να συμπεριληφθούν στη μελέτη για το City Train της δυτικής Θεσσαλονίκης στάσεις σε Διεθνές Πανεπιστήμιο, Αγχίαλο, Αγ. Αθανάσιο και Γέφυρα
↑ Τι προβλέπει η προμελέτη του Δυτικού Προαστιακού Σιδηροδρόμου
↑ https://www.voria.gr/article/dimopratounte-ditikos-proastiakos-ke-sidirodromiki-sindesi-6ou-provlita ΘΕΣΣΑΛΟΝΙΚΗ: ΔΗΜΟΠΡΑΤΟΥΝΤΑΙ CITY TRAIN ΚΑΙ ΣΙΔΗΡΟΔΡΟΜΙΚΗ ΣΥΝΔΕΣΗ 6ΟΥ ΠΡΟΒΛΗΤΑ]